edisnord/MILQA-question-generation huggingface dataset:
qgen: title: Győr context: Győr környéke a magyar vagy pannóniai flóratartomány (Pannonicum), az Alföld (Eupannonicum) flóravidékéhez, a Kisalföld (Arrabonicum) flórajárásához tartozik. A kisalföldi flórajárás északon átnyúlik a Csallóközbe, és nyugaton Ausztria területére is. Az árvizektől védett területeket túlnyomó részben jól termő szántóföldek, kismértékben legelők foglalják el. Győr környékének állatvilága még az eredeti növénytakarónál is jobban kipusztult. A vadállomány már évszázadok óta jelentéktelen.
A Xántus János Állatkert Gyárváros városrészben, a Kiskút-ligetben található.
Püspökerdő: a város környékét eredetileg ligeterdők borították. A ligeterdőket az élővizek, a lefűződött folyóágak, a morotvák hínár-szövetei, a nádasok és sásrétek szakították meg. A táj vegetációja nagy változásokon ment át. Az ármentesítések, lecsapolások után az erdők nagy részét kiirtották. Ma már csak a Mosoni-Duna árterein; így Püspökerdő, Likócs és Győr-Szentiván között, továbbá Szentivántól keletre találunk nagyobb erdőséget. Az árvizektől védett területeket túlnyomóan jól termő szántóföldek, kismértékben legelők foglalták el. A város nyugati részén elterülő parkerdő Győr tüdeje. Itt kellemes sétákat tehetünk.

Kérdések:
Milyen vadállatok élnek Győr környékén?
Miért pusztult ki Győr állatvilága?
Nagy-e Győr vadállománya?
Kiről kapta a nevét a győri állatkert?
=2. Kiről nevezték el Győrben az állatkertet?
Mik azok a morotvák?
Miért irtották ki Győr környékén az erdőket?
Melyik városrészt nevezik Győr tüdejének?
qgen: title: Győr context: Rába-Quelle Fürdő: a Kisalföld felszíne a harmadkorvégi pliocén korszak közepéig a Kárpát-medence Pannon-tengerrel borított szárnyának tartozéka volt. Belső területe a Pliocén-korszak végén újra süllyedésnek indult. E süllyedék területet, amelyet törésvonalak határolnak, nevezik Győri-medencének is. Ezek mentén, az egykori tenger vízállományát a mélyben lévő magma felmelegítette, és ásványi sókkal keveredve – fúrások következtében – gyógyvízként bukkan a felszínre. Erre alapozva épült meg a gyógyfürdő elődje.

Kérdések:
Mi borította a Kisalföldet a pliocén korban?
qgen: title: Győr context: Jedlik Ányos bencés szerzetes világhírű találmányai mellett (például a dinamó) feltalálta a szódavizet és a gyártásához szükséges eszközöket. Így elsőnek készítette a (spriccert) "fröccsöt".
Baross Gábor az országos közlekedés fejlesztése mellett Győr közlekedési, kereskedelmi érdekeinek előmozdítását is a szívén viselte, és a 19. század utolsó harmadában az égető közlekedési gondok megoldásával elősegítette az ipari város kialakulását.
Győrben született Kovács Margit szobrász és Schöpf-Merei Ágost gyermekgyógyász.
A győri bencés gimnáziumba járt Xántus János utazó, néprajzkutató.
Boldog Apor Vilmos püspök itt végezte szolgálatát, és itt ölték meg őt szovjet katonák második világháború végén, amikor a rábízott nők védelmére kelt.
Markó Iván táncművész - a Győri Balett alapítója és egy évtizedig vezetője.
Itt született Bermann Miksa mérnök, feltaláló.
Lásd még:
Győr díszpolgárai
Kategória:Győriek

Kérdések:
Melyik szerzetesrend tagja volt Jedlik Ányos?
Ki készített először fröccsöt?
Milyen nevet adott jedlik Ányos a fröccsnek?
Milyen találmányai voltak Jedlik Ányosnak?
Melyik híres magyar szobrászművész született Győrben?
Melyik város szülötte Schöpf-Merei Ágost?
Melyik győri iskolában tanult Xántus János?
Mikor avatták boldoggá Apor Vilmost?
Miért gyilkolták meg Aport Vilmost?
Mit talált föl Bermann Miksa?
Hány évig volt Markó Iván a Győri Balett vezetője?
Milyen tisztséget viselt Apor Vilmos?
Hogyan halt meg Apor Vilmos?
qgen: title: Győr context: A 2001-es népszámlálási adatok alapján, Győrben a lakosság több mint háromnegyede (79%) kötődött valamelyik vallási felekezethez. A legnagyobb vallás a városban a kereszténység, melynek legelterjedtebb formája a katolicizmus (66,9%). A katolikus egyházon belül a római katolikusok száma 86 591, míg a görögkatolikusoké 540 fő. A városban népes protestáns közösségek is éltek, főleg evangélikusok (7860 fő) és reformátusok (6658 fő). Az ortodox kereszténység inkább az országban élő egyes nemzeti kisebbségek (oroszok, románok, szerbek, bolgárok, görögök) felekezetének számít, számuk elenyésző volt az egész városi lakosságához képest (40 fő). Szerte a városban számos egyéb kisebb keresztény közösség működött. A zsidó vallási közösséghez tartózók száma 82 fő. Jelentős a száma azoknak a városban, akik vallási hovatartozásukat illetően nem kívántak válaszolni (10,2%). Felekezeten kívülinek a város lakosságának 10,4%-a vallotta magát.

Kérdések:
A római vagy a görög katolikusok vannak többen Győrben?
2001-ben melyik vallás hívei voltak a legnagyobb számban a győri lakosság körében?
A lakosság hány százaléka vallotta magát katolikusnak Győrben 2001-ben?
Meghaladta-e a százat az ortodoxok száma Győrben a 2001-es népszámlálási adatok szerint?
Hányan alkották a zsidó közösséget Győrött 2001-ben?
Jelentősnek tekinthető-e, ha egy népszámlálási kérdésre 10% feletti arányban nem kívánnak válaszolni a megkérdezettek?
qgen: title: Győr context: A vezetékes vízellátásra a városban 1883-ban részvénytársaság alakult. A következő évben megkezdte működését a kiskúti vízmű, amely napjainkban már csak tartalék szerepet játszik. Ma a város közműves vízzel való ellátottsága 100%-os, a vízfelhasználást illetően pedig szabad kapacitásokkal rendelkezik. A kilencvenes években a csatornahálózat fejlesztése volt soron. 1992-ben kezdődött meg az elmaradott területek és a peremkerületek csatornázása. 2000-ben a város 233 km hosszú szennyvízcsatorna-hálózattal rendelkezett. A mai fő feladat az elöregedett és a vegyes hálózat cseréje, ugyanis jelenleg a város közel egyharmad területén a szennyvíz főgyűjtőcsatornába vezetik a belvízelvezető csatornákat. Így folyamatos esőzés esetén a főgyűjtőcsatornák nem tudják elnyelni a csapadékvizet, és a keveredett szennyvíz sok helyen visszafolyik az utcákra. A Mosoni-Duna és a Rába összefolyásánál van a városi strandfürdő, rendkívüli szép természeti környezetben. Első medencéi 1931-ben Hajós Alfréd tervei alapján készültek el.

Kérdések:
Mikor indult be a kiskúti vízmű?
Milyen csatornázási probléma okoz gondot Győrben?
Hol található a győri strandfürdő?
Ki tervezte Győrben a városi strandfürdő első medencéit?
Mi történik több helyen is Győrben, ha folyamatosan esik az eső?
Mi az oka annak, hogy Győrben sok helyen a szennyvíz időnként visszafolyik az utcára?
Mikor indult el Győrben a peremkerületek csatornázása?
Mi látja el vezetékes vízzel Győr városát?
Mit jelent a vegyes (csatorna)hálózat kifejezés?
Ki tervezte a győri strandfürdő későbbi medencéit?
qgen: title: Győr context: A városban és vonzásterületéről közel 50 000 gyermek, ifjú és felnőtt tanul a mintegy 100 intézményében. Közel 5000 dolgozó segíti a tanulást, a továbbtanulást, sikeresen felkészítve őket az életre.
Az elmúlt évtizedekben kiszélesedett a nevelési-oktatási intézmények alapítóinak és fenntartóinak köre. Erőteljesen csökkent a születésszám és ennélfogva az alkalmazható oktatási dolgozók száma is. Az óvodák és iskolák irányításában tért hódítottak a szülői szervezetek, a társadalmi igényeket, a gyermekek érdekeit jobban kiszolgáló szakmai, módszertani kezdeményezések. Részben az állami normatíva elégtelensége, és az önkormányzat integrációs törekvéseinek következtében átalakult a győri oktatás szerkezete.

Kérdések:
Hány oktatási intézmény múködik Győrben?
Miért születik egyre kevesebb gyermek Győrben?
qgen: title: Gárdonyi Géza context: Egyik hazai megbízása a szőlősgyöröki gőzmalom megépítése és felszerelése volt. E munkája során ismerte meg, majd 1860. december 8-án feleségül vette a nála tizenhét évvel fiatalabb Nagy Teréziát (1840–1926), parasztsorba süllyedt szőlősgyöröki római katolikus kurtanemesek sarját. Frigyükből hét gyermek – egy leány és hat fiú – született: Tera (1861–1865), Géza (1863–1922), Béla (†1865), Béla (1866–1888), Dezső (1868–1874), Árpád (1869–1871), Árpád (1875–1893). Hat testvére közül csupán két öccse érte meg a felnőttkort – hogy még fiatalon a sírba is hulljanak –: az apjuk nyomába szegődő, lakatoslegénnyé váló Béla, és a színészi pályát választó, vízi balesetben meghalt ifjabbik Árpád. A szőlősgyöröki gőzmalom elkészülte után Ziegler uradalmi gépészként, cséplőgépkezelőként és -karbantartóként kereste kenyerét. Megalkuvásra képtelen, lázadó természetű ember lévén, munkaadói sehol nem tűrték meg hosszabb ideig, így gyakran kényszerült új munkahelyre szegődni és lakóhelyet váltani. 1861. június 1-jétől Ziegler a Veszprém vármegyei akarattyapusztai Fiáth-uradalom kovácsa lett, majd 1862. február 21-én a Fejér vármegyei Agárdra költözött az akkor már egygyermekes házaspár.

Kérdések:
Gárdonyi Géza szülei mikor házasodtak össze?
Hogy hívták Gárdonyi Géza édesanyját?
Mekkora volt a korkülönbség Gárdonyi Géza édesanyja és édesapja között?
Milyen vallású volt Gárdonyi Géza édesanyja?
Milyen vallású volt Gárdonyi Géza?
Gárdonyi Gézának hány testvére volt?
Gárdonyi Géza hányadik gyermek volt a családban?
Gárdonyi Gézának volt bátyja?
Hány öccse volt Gárdonyi Gézának?
Mivel foglalkozott Gárdonyi Géza édesapja?
Gárdonyi Géza szülei mikor költöztek Agárdra?
Milyen foglakozást választott Gárdonyi Géza öccse, Árpád?
Gárdonyi Géza szüleinek miért kellett gyakran lakóhelyet váltania?
qgen: title: Gárdonyi Géza context: Testi-lelki egészségét a megpróbáltatások megkoptatták, állapota leromlott. Bár szív-, máj- és vesebántalmakra egyaránt panaszkodott, s látása is meggyengült, orvosai még közvetlenül halála előtt sem állapítottak meg végzetes kórt nála. Fia beszámolója szerint – a lélekvándorlásban és a spiritizmusban is hívő – Gárdonyi akarta magának a halált. 1922. október 14-e után nem mozdult ágyából, kezébe többé tollat nem vett, s ötvenkilenc esztendősen, október 30-án, egri otthonában elhunyt. Noha végakaratában arról rendelkezett, hogy szűk családi körben helyezzék örök nyugalomra egri háza kertjében, Eger városa ezt méltatlannak érezte volna láthatatlan emberével szemben. November 1-jén bronzkoporsóban fekvő testét alma matere, az egri líceum aulájában ravatalozták fel, s tiszteletére a város mind a huszonhárom templomtornyában megkondították a lélekharangot. Az egyházi szertartást követően – Tordai Ányos egri cisztercita tanár javaslatára – az egri vár Bebek-bástyáján kialakított díszsírhelyen hantolták el, gerendakereszt fejfájára végakarata szerint az azóta legendássá vált szavakat vésték: „Csak a teste!”

Kérdések:
Milyen egészségügyi problémákkal küzdött Gárdonyi Géza?
Hogy hívták Gárdonyi Géza fiát?
Gárdonyi Géza hitt a lélekvándorlásban?
Gárdonyi Géza buddhista volt?
Gárdonyi Géza öngyilkos lett?
Miben halt meg Gárdonyi Géza?
Gárdonyi Géza mikor halt meg?
Hol halt meg Gárdonyi Géza?
Mi volt Gárdonyi Géza végakarata?
Miért nem a saját kívánsága szerint temették el Gárdonyi Gézát?
Milyen temetése volt Gárdonyi Gézának?
Hány templomtornya volt Egernek 1922-ben?
Hol található Gárdonyi Géza sírhelye?
Ki javasolta, hogy az egri várban temessék el Gárdonyi Gézát?
Milyen sírfelirat olvasható Gárdonyi Géza fejfáján?
qgen: title: Gárdonyi Géza context: Gárdonyi személyiségének és mindennapjainak részletei, valamint irodalmi ötletei és ars poeticája rendszeresen vezetett titkosírásos naplójából, feljegyzéseiből és maximáiból – ún. Mesterfüzeteiből – bontakoznak ki emberközelségből. 1906-ban fejlesztette ki meglehetősen bonyolult, kalligrafikus titkosírását – családja tréfás elnevezésével „tibetűit” –, amelyet több sikertelen próbálkozást követően 1969-ben Gilicze Gábor és Gyürk Ottó fejtett meg. A lentről felfelé és jobbról balra haladó írásrendszer pont-, vonal- és körívelemekre, illetve ezek dőlésirány szerinti kombinációjára épülő betűírás.

Kérdések:
Mikor fejlesztette ki Gárdonyi Géza a saját titkosírását?
Miért volt szüksége Gárdonyi Gézának saját titkosírásra?
Ki fejtette meg Gárdonyi Géza titkosírását?
Mikor fejtették meg Gárdonyi Géza titkosírását?
Mi jellemzi Gárdonyi Géza titkosírását?
qgen: title: Gárdonyi Géza context: Dante-fordítását már életében elismerték külföldön is, amikor a Milánói Tudományos és Irodalmi Akadémia 1896-ban meghívta tiszteleti tagjai sorába.
Gárdonyi munkásságának sajátos nemzetközi elismerése volt 1900-ban, amikor egy bizonyos Marcellin Grivot de Grandcourt elbeszélésével elnyerte a párizsi Journal folyóirat ezerfrankos nemzetközi pályázatát. Csakhamar szemfüles pesti írók észrevették, hogy a pályanyertes mű nem más, mint Gárdonyi 1894-ben Mari néni, meg a Pista bácsi címen írt novellájának plágiuma – csak épp az Atilla utca helyett a rue des Fleurs-ben játszódik. A hír nagy botrányt kavart, s Gárdonyi – jogvesztését kárpótlandó – kisebb francia kormánykitüntetést kapott.

Kérdések:
Gárdonyi Géza mit fordított le Dante művei közül?
Milyen elismerést kapott Gárdonyi Géza a Dante-fordítása miatt?
Miért kapott Gárdonyi Géza francia kormánykitüntetést?
Melyik Gárdonyi-novellát plagizálták Franciaországban?
Hol játszódik Gárdonyi Géza Mari néni, Pista bácsi című novellája?
Mikor készült Gárdonyi Géza Mari néni, Pista bácsi című novellája?
Ki plagizálta Gárdonyi Géza Mari néni, Pista bácsi című novelláját?
qgen: title: Gímszarvas context: A gímszarvas (Cervus elaphus) az emlősök (Mammalia) osztályának párosujjú patások (Artiodactyla) rendjébe, ezen belül a szarvasfélék (Cervidae) családjába és a szarvasformák (Cervinae) alcsaládjába tartozó faj. Nemének a típusfaja. Régies elnevezése a rőtvad, ez a német Rotwild (rőt- vagy vörösvad) és az angol Red Deer (rőt vagy vörös szarvas) megfelelője. Magyarország legnagyobb testű kérődző vadfaja, a köznyelvben gyakran szarvasként említik. Hímjét bikának, nőstényét tehénnek, szaporítás előtt ünőnek, szaporulatát bika- vagy ünőborjúnak nevezik.
A gímszarvas az egyik legnagyobb szarvasféle. Az állat Európa legnagyobb részét, a Kaukázus térségét, Anatóliát és Ázsia nyugati és középső részeit népesíti be. A gímszarvas a Marokkó és Tunézia közötti Atlasz hegységben is megtalálható, ez Afrika egyetlen szarvasa. Az állatot Ausztráliába, Új-Zélandra, Argentínába és Chilébe is betelepítették. Húsa a világ sok részén táplálékforrásnak számít. Gyönyörű agancsáért is sokan vadásznak rá.

Kérdések:
A gímszarvasnak mi a latin neve?
Milyen állat a Cervus elaphus?
Mi a gímszarvas rendszertani besorolása?
A gímszarvas emlősállat?
Hogy hívták régen a gímszarvast?
Hogyan mondják angolul a gímszarvast?
A nőstény gímszarvasnak mi a neve?
Mekkorára nő a kifejlett gímszarvas?
Hány évig él egy gímszarvas?
Hol él a gímszarvas?
A gímszarvas őshonos állat Marokkóban?
Milyen szarvasok élnek Afrikában?
Mit hívunk ünőnek?
Miért vadásszák a gímszarvast?
qgen: title: Gímszarvas context: A gímszarvas kérődző, fő jellemzője a négy üregű összetett gyomor és a hasított paták. A legújabb DNS-vizsgálatok szerint a gímszarvas (Cervus elaphus) és a vapiti (Cervus canadensis) két külön fajba sorolható. Ezt a tényt egy közép-ázsiai alcsoport is alátámasztja, amely inkább az észak-amerikai vapitikkal rokon, és nem a körülöttük élő többi gímszarvassal. A gímszarvas őse Közép-Ázsiából származik és valószínűleg a mai szikaszarvashoz hasonlított.
Habár egyes helyeken a gímszarvasállományok erősen csökkentek, a faj egésze soha sem állt a kihalás szélén. A visszatelepítések és a védelmi intézkedések Európa nagy részén a szarvasállomány növekedését eredményezték, ami alól Magyarország sem kivétel. Észak-Afrikában ezek ellenére egyre kevesebb gímszarvas él.

Kérdések:
Mivel táplálkozik a gímszarvas?
Milyen gyomra van a gímszarvasnak?
Milyen állat a vapiti?
Hogy hívják a vapitit latinul?
A gímszarvas honnan származik?
Mi a különbség a vapiti és a gímszarvas között?
Védett állat a gímszarvas?
Hány gímszarvas él Európában?
Mik a gímszarvas természetes ellenségei?
qgen: title: Gímszarvas context: A Cervus nevű emlősnem legelső képviselője 12 millió évvel ezelőtt jelent meg Eurázsiában, a miocén korban. A mára már kihalt óriásszarvas, amellyel valamikor kortárs volt, nem tartozik a Cervus nembe, inkább az európai dámvaddal áll közelebbi rokonságban. Az óriásszarvas a szarvasfélék valaha élt legnagyobb képviselője volt.
A gímszarvas Délnyugat-Ázsia (Anatólia, Kaukázus), Észak-Afrika és Európa legnagyobb vadászható állata. Ez az állat sok európai ország, például Anglia és Írország legnagyobb szárazföldi vad emlőse. A berberszarvas, amely nagyon hasonlít a nyugat-európai gímszarvasra, az egyetlen afrikai szarvasféle; állományának legnagyobb része az Atlasz-hegység északnyugati részén található. Az 1990-es évektől Afrikában csak Marokkóban, Tunéziában és Algériában élnek gímszarvasok.
Nagy-Britanniában a skóciai Lake Districtnél és Exmoor (Délnyugat-Anglia) vidékén még élnek őshonos gímszarvasok. De ezekben az állományokban nemcsak fajtiszta állatok vannak, hanem a betelepített gímszarvasok hibridjei is (a betelepített állatokat Warnham és Woburn Abbey környékéről hozták); a skóciai állatok pedig az Ázsiából hozott szikaszarvasokkal keveredtek.

Kérdések:
Mikor jelentek meg a Földön a szarvasfélék?
Hol jelentek meg először a Földön a szarvasfélék?
Miért haltak ki az óriásszarvasok?
Mekkora állat volt a mára már kihalt óriásszarvas?
Melyik ma is élő szarvasfajjal állt közeli rokonságban a mára már kipusztult óriásszarvas?
Anatólia hol van?
Angliának mi a legnagyobb szárazföldi vad emlőse?
Afrikában hol éltek gímszarvasok 1990 előtt?
Hogy néz ki a berberszarvas?
Nagy-Britanniában őshonos állat a gímszarvas?
Milyen szarvasfajokat telepítettek be Nagy-Britanniába?
Hol élnek a szikaszarvasok?
Hol van Exmoor?
Képes a gímszarvas más szarvasfajokkal szaporodni?
Miért telepítettek be Skóciába ázsiai szikaszarvasokat?
qgen: title: Gímszarvas context: Új-Zélandra és kisebb mértékben Ausztráliába is betelepítették. Új-Zélandon a gímszarvas mindkét szigeten jól alkalmazkodott, és nagy területen elszaporodott, emiatt nyugodtan lehet vadászni rá. A szigetországi állatok ősei a skóciai Invermarkból vagy az angliai Warnhamből, Woburn Abbeyből vagy Windsor Great Parkból származnak.
Afrikában a gímszarvasállományok csökkenőben vannak, míg Dél-Európában növekedésnek indultak. Argentínában a gímszarvas kártékony állatnak minősül és a Természetvédelmi Világszövetség is a 100 legkárosabb inváziós faj listájára helyezte.

Kérdések:
Új-Zélandon mióta élnek gímszarvasok?
Szabad gímszarvasra lőni Új-Zélandon?
Honnan vittek be Új-Zélandra gímszarvasokat?
Milyen célból telepítettek be Új-Zélandra gímszarvasokat?
Miért van csökkenőben az afrikai gímszarvasállomány?
Minek köszönhető, hogy Dél-Európában egyre több gímszarvas él?
Milyen károkat okoz Argentínában a gímszarvas?
qgen: title: Gímszarvas context: Nemrég még úgy tartották, hogy a gímszarvas és a vapiti egy fajba tartozik, ily módon folytonos elterjedési területet alkotva a mérsékelt övi Eurázsián és Észak-Amerikán keresztül. Ezt a feltételezést az is alátámasztotta, hogy fogságban a két állat keresztezéséből ivarképes hibrid egyed születik, amely maga is szaporodásra képes.
Az újabb mitokondriális DNS vizsgálatok után, amelynek során több száz gímszarvas és vapiti alfajtól vettek mintát, rájöttek, hogy két külön fajt képez. A vapitinak legalább kilenc, a gímszarvasnak legalább nyolc alfaja létezik. Az is kiderült, hogy a vapiti nem is a gímszarvassal, hanem a szikaszarvassal és a fehérajkú szarvassal áll közelebbi rokonságban. A két faj közötti határ Kazahsztán és Kína között húzódik; a gímszarvasoké Európa, Észak-Afrika, Nyugat- és Közép-Ázsia, míg a vapitiké Kelet-Ázsia és Észak-Amerika.

Kérdések:
A gímszarvas és a vapiti egy fajba tartozik?
Mi támasztotta alá az elképzelést, hogy a gímszarvas és a vapiti egy fajba tartozik?
Hogyan jöttek rá a tudósok, hogy a gímszarvas és a vapiti két külön állatfaj?
Hány alfaja ismert a gímszarvasnak?
A gímszarvasnak vagy a vapitinek van több ismert alfaja?
Melyek a vapiti legközelebbi rokonai?
Hol élnek a vapitik?
A vapiti veszélyeztetett állat?
qgen: title: Gímszarvas context: A gímszarvas alfajait egymástól jól elkülöníthető csoportokba lehet sorolni. Manapság már csak két csoport létezik, mivel a 2004-es évi DNS-vizsgálat utáni rendszerezés szerint a vapitikat külön fajba sorolják. A két megmaradt csoport (az európai gímszarvasok és a közép-ázsiai gímszarvasok) viszonylag közeli rokonai egymásnak, de egyes feltételezések szerint az utóbbi csoport külön fajt is alkothat, mivel elzárva élnek az európai gímszarvasoktól. A közép-ázsiai gímszarvasok Türkmenisztántól Kínáig találhatók meg, míg az európai gímszarvasok elterjedési területe keleten csak a Kaszpi-tengertől nyugatra kezdődik. A közép-ázsiai gímszarvasok ősibb vonásokat is mutatnak. A Természetvédelmi Világszövetség a gímszarvas fajt nem nyilvánította veszélyeztetett fajnak, de egyes alfajok súlyosan vagy mérsékelten veszélyeztetettek.

Kérdések:
Mióta tekintjük a vapitit és a gímszarvast két külön fajnak?
Mi indokolná, hogy az európai gímszarvasokat és a közép-ázsiai gímszarvasokat külön fajba soroljuk?
Hol van a közép-ázsiai gímszarvasok élőhelye?
Az európai gímszarvasok hol élnek?
Milyen ősi vonásokat mutatnak a közép-ázsiai gímszarvasok?
A gímszarvas veszélyeztetett faj?
Hány csoportba lehet sorolni a gímszarvas alfajait?
Hány nagy csoportját tartottuk számon a gímszarvas alfajainak 2004 előtt?
A gímszarvas alfajok milyen két csoportba sorolhatók?
Hány gímszarvas alfajt ismerünk?
Melyek a gímszarvas veszélyeztetett alfajai?
qgen: title: Gímszarvas context: A gímszarvas a legnagyobb szarvasfélék közé tartozik. Rokonaihoz hasonlóan kérődző, összetett gyomra négyüregű. A nyelőcső után a bendő (rumen) található, utána következik a recésgyomor (reticulum). A harmadik rész a leveles- vagy százrétű gyomor (omasus), végül az igazi, oltógyomor (abomasus). Lábai párosujjban végződnek, mint a tevefélék, kecskeformák és tulokformák lábai. A gímszarvas farka hosszabb, mint a vapitié. A gímszarvas alfajok között is van némi különbség, a méretben és agancsnagyságban. A legkisebb alfaj a Korzika és Szardínia szigeteken élő korzikai gímszarvas, míg a legnagyobb a kaukázusi gímszarvas, amely nem csak a Kaukázusban él, hanem Anatólia félszigetén is. A kelet-európai gímszarvasok közül a legnagyobb példányok a közép-európai Kárpátokban találhatók. A nyugat-európai gímszarvasok eléggé nagy méretűek, mivel bőséges a táplálékforrásuk (ide értve az emberek általi rendszeres etetését is) és keresztezik őket az Új-Zélandról és Argentínából visszatelepített „óriás” példányokkal; emiatt agancsaik is igen méretesek, ami a vadászok kedvére van. A kaukázusi és kárpátokbeli állatok nagysága vetekedhet a vapitikéval. A tehenek kisebbek és könnyebbek, mint a bikák.

Kérdések:
Milyen részekből áll a gímszarvas gyomra?
Milyen funkciókat töltenek be a kérődzők gyomrának különböző üregei?
Mi a latin neve a bendőnek?
A tevék páros ujjú patások?
Milyen hosszú a gímszarvas farka?
A gímszarvasnak vagy a vapitinek hosszabb a farka?
Hogyan lehet megkülönböztetni a gímszarvast a vapititől?
Hol él a legkisebb gímszarvas alfaj?
Hol él a kaukázusi gímszarvas?
Minek köszönhetik impozáns méreteiket a nyugat-európai gímszarvasok?
Miért etetik rendszeresen az emberek a nyugat-európai gímszarvasokat?
Miért kedvelik a vadászok a méretes agancsú szarvasokat?
Miért telepítenek vissza Argentínából Nyugat-Európába gímszarvasokat?
Mennyivel nagyobbak a gímszarvas bikák, mint a tehenek?
Hány kilót nyom egy kifejlett gímszarvas bika?
qgen: title: Gímszarvas context: A bikák egyedül vagy kis csapatokban, a tehenek kis családi kötelékekben élnek. A bikák inkább agancsvesztésük után gyűlnek össze. Ellés előtt a tehenek kissé elkülönülnek a többiektől, de később ismét laza csoportokba verődnek; ezek a borjas csapatok ötven egyedből is állhatnak. Az őzekkel ellentétben a szarvasok szívesen dagonyáznak az iszapos tócsákban. Nem kötődnek annyira egy meghatározott territóriumhoz. Ha sarokba szorítják őket, elülső lábuk szapora csapásaival védekeznek, és rendkívül éles csülkük hatásos fegyvert jelent. A tehenek ily módon jól meg tudják védeni borjaikat.

Kérdések:
A gímszarvas bikák magányosan élnek?
Mikor szoktak csapatokba verődni a gímszarvas bikák?
Mikor veszítik el a gímszarvas bikák az agancsukat?
Miért dobják le az agancsukat a gímszarvas bikák?
Melyik évszakban dobják le az agancsukat a gímszarvasok?
Mekkora csapatokba tömörülnek a gímszarvas tehenek a borjaikkal?
Szeretnek iszapban dagonyázni a gímszarvasok?
Miért szeretnek dagonyázni a gímszarvasok?
Az őzek miért nem szoktak dagonyázni, mint a gímszarvasok?
Van saját territóriumuk a gímszarvasoknak?
Hogyan védekeznek a gímszarvasok, ha sarokba szorítják őket?
Hogyan védik meg a gímszarvasok a borjaikat, ha támadás éri őket?
Milyen gyorsan tudnak futni a gímszarvasok?
qgen: title: Gímszarvas context: A gímszarvasok napközben rendszerint védett helyen pihennek, és csak este indulnak táplálkozni. Legelő típusú faj, tápláléka lágy szárú növények, de tavasszal a bokrokról és fákról a rügyeket is elfogyasztja. Télen helyenként nagy károkat okoz, amikor a fák kérgét lehántja. Nagy gyomrukban a nyers rostokban gazdag táplálékot is képesek megemészteni. A nyár végén és ősszel, a tölgyfélék gazdag makktermése idején, rengeteget eszik, és bőre alatt szalonnaréteget fejleszt a szűkös téli időszakra. Napi 8–10 órát tölt táplálkozással, majd ugyanennyit kérődzéssel. Táplálkozás közben, míg a csorda legel, egy-két állat a veszélyekre figyel, és figyelmezteti társait, ha ragadozó közeledik. A jól táplált szarvasok bírják a hideget és a nagy havazásokat is.
A gímszarvas a természetben körülbelül 16–18 évig, fogságban a bikák körülbelül 20 évig, a tehenek 22 évig élnek.

Kérdések:
A gímszarvasok a nap melyik szakában szoktak legelni?
Jól lát a sötétben a gímszarvas?
Mit eszik a gímszarvas?
Milyen károkat tud okozni a gímszarvas?
A gímszarvasok hogyan készülnek fel a télre?
Naponta mennyi időt tölt a gímszarvas kérődzéssel?
A gímszarvasok összesen mennyi időt töltenek táplálkozással és kérődzéssel naponta?
Hogyan védekeznek a gímszarvasok a ragadozók támadása ellen, miközben táplálkoznak?
A gímszarvasok hány évig élnek?
Miért élnek tovább a fogságban tartott gímszarvasok?
Hány évig élnek a fogságban tartott gímszarvas bikák?
Élete során hány borjúnak ad életet egy nőstény gímszarvas?
Hány borjút ellik egy gímszarvas egyszerre?
qgen: title: Gímszarvas context: A gímszarvast számos ok miatt tenyésztik. Az állatot ipari méretekben nem nagyon vágják, de azért néhány vendéglőben és bevásárlóközpontban lehet rendelni, illetve vásárolni gímszarvasból készült termékeket. Az állat húsa ízletes, és nagy a tápértéke. A szarvashús nagyon gazdag fehérjékben és kevesebb zsírt tartalmaz, mint a szarvasmarha vagy a csirke húsa. A gímszarvas húsa gazdag vasban, foszforban és cinkben, de koleszterint alig tartalmaz. Egyes közép-ázsiai országokban még mindig a szarvas a legfőbb vadászott emberi táplálékforrás.
A gímszarvas 10–15 kilogramm agancsháncsot is termelhet évente. Új-Zélandon, Kínában, Szibériában és más szarvastenyésztő országokban, a háncsot összegyűjtik, hogy a kelet-ázsiai piacokon a hagyományos orvoslást gyakorlóknak értékesítsék. A fő háncsvásárló Dél-Korea. Oroszországban, a Pantokrin nevű orvosságot is háncsból készítik. A kelet-ázsiai hagyományos orvoslásban a háncs mellett az agancsot is használják, melyet megőrölnek és kis adagokban fogyasztanak.
A han kínaiak, a türk népek, a tunguz népek, a mongolok és a koreaiak a fehérajkú szarvas, a szikaszarvas és a vapiti szarvas mellett gímszarvast is háziasítottak és tenyésztettek.

Kérdések:
Miért tenyésztik az emberek a gímszarvast?
Miért egészséges a gímszarvas húsa?
Mi az az agancsháncs?
Hány kiló agancsháncs képződik egy gímszarvas agancsán évente?
Mire használják Kelet-Ázsiában az agancsháncsot?
Milyen országokban tenyésztenek gímszarvast?
Melyik ország vásárolja a legtöbb agancsháncsot?
Milyen egészségügyi problémákat orvosolnak Kelet-Ázsiában agancshánccsal?
A gímszarvas agancsa milyen jótékony hatással bír az emberi szervezetre?
Hogyan fogyasztják a gímszarvas agancsát a kelet-ázsiaiak?
Miből készül a Pantokrin nevű orosz gyógyszer?
Mire jó a Pantokrin nevű orosz gyógyszer?
Melyik népcsoportok háziasították a gímszarvast?
Hol élnek a tunguz népek?
Milyen szarvasfajokat háziasítottak a han kínaiak, a türk és tunguz népek, a mongolok és a koreaiak?
qgen: title: Gízai nagy piramis context: Az épületet Hemiunu herceg tervezte, építői a hérodotoszi eredetű vélekedéssel ellentétben nem rabszolgák voltak (Egyiptomban a görög-római korig nem létezett rabszolgaság), hanem közrendű szabadok, szakemberek, akik jó fizetségért dolgoztak a fáraónak vagy adójuk egy részét rótták le így az uralkodó felé. Az építkezés Hufu uralkodása kezdetén, i. e. 2590 és 2540 között kezdődött, regnálásának időtartama pedig 23 év körül lehetett (Manethón és a torinói királylista adatai ellentmondóak, Hérodotosz szerint 50 évig uralkodott). Piramisa ebből kiindulva valamikor i. e. 2580–2530 között épült, a munkálatok pontos időtartama nem ismert. A nagy piramis az egyiptológia egyhangú álláspontja alapján az uralkodó temetkezési helyéül épült. A kiterjedt sírmezők és csatlakozó kultikus építmények a piramiskörzetet halotti várossá teszik.
A mai egyiptomi főváros, Kairó közvetlen közelében, a ma már Kairó elővárosának számító Gíza városa mellett áll, és a Föld egyik legismertebb turistalátványossága. A gízai piramismezőt alkotó három királypiramis egyike, a memphiszi nekropolisz részeként az UNESCO világörökség része.

Kérdések:
Ki tervezte a gízai nagy piramist?
Honnan tudjuk, hogy ki tervezte a gízai nagy piramist?
Az egyiptomi piramisokat rabszolgák építették?
Kik építették a gízai piramist?
Mikor kezdődött a gízai nagy piramis építése?
Mikor épült a gízai nagy piramis?
Hufu fáraó hány évig uralkodott?
Hufu fáraó hány évig uralkodott Hérodotosz szerint?
Ki volt Hérodotosz?
A gízai nagy piramis milyen céllal épült?
Egyiptomnak mi a fővárosa?
Hol található a gízai nagy piramis?
Hány turista látogatja meg évente a gízai nagy piramist?
Hány piramisból áll a gízai piramismező?
A gízai nagy piramis mióta része az UNESCO világörökségnek?
qgen: title: Gízai nagy piramis context: A néphagyomány, Manethón és Hérodotosz történeti munkái Kheopsz (vagy Szóphisz) nevéhez kötötték ezt az építményt, aki az ókori Egyiptom IV. dinasztiájának Hufu nevű uralkodójával azonosítható. Ezért nem tekinthető véletlennek, hogy nevét a piramison belül is megtalálták már a 19. században (Vyse). A hat feliratból négy kártusba írt nevet tartalmaz, mindegyik egyszerűsített, kurzív hieroglif jelekkel íródott, vörös tintával. E feliratokról újabban gyakran feltételezik, hogy hamisítványok, mivel olyan helyen vannak, ahol normális körülmények között nem láthatóak. Azonban a III–V. dinasztia egyetlen piramisában sincs látható helyen lévő felirat, ezért önmagában ez az érv nem állja meg a helyét, ráadásul Vyse valószínűleg nem ismerte a folyóírásos hieroglifákat. Ezek részben a munkavezető feliratai lehetnek arról, hogy melyik építkezésre kell vinni a szóban forgó kvádert, részben viszont a minden korban fellelhető epigráfiai emlékekhez hasonló megörökítése az építésnek. Sznofru Vörös-piramisán a hasonló jelek datálva is voltak, amelyek az építés meglepően gyors üteméről tesznek tanúbizonyságot.

Kérdések:
Melyik dinasztiához tartozott Hufu fáraó?
Mikor fedezték fel Hufu fáraó nevét a gízai nagy piramis belsejében?
Mi az a kártus?
Mit jelenthettek a nagy gízai piramisok belsejében talált feliratok?
Ki építtette a Vörös-piramist?
Hol van a Vörös-piramis?
qgen: title: Gízai nagy piramis context: Mivel írásos feljegyzés nem maradt a piramis építéséről, ezért több elmélet született a piramis tájolásának módszeréről. Abban mindegyik megegyezik, hogy a módszer alapvetően csillagászati jellegű.
Az Edwards- (vagy Goyon-) módszer szerint a pontos északi irány kijelöléséhez először egy kör alakú, nem túl nagy és nem túl magas falat húztak fel, amiben egy csillagász tartózkodott. Éjszaka egy tetszőleges csillag felkelését és lenyugvását megfigyelve a csillagász megjelölte a fal tetején ezek pontos helyét, majd megkereste a két pont által kijelölt szakasz felezőpontját. Ezt összekötve a kör középpontjával egy észak-dél irányú egyenest kapott.
A módszerhez tökéletesen vízszintes fal, kör és függőleges valamint azonos szemmagasság szükséges, és természetesen éles szem mindezek kijelöléséhez. Elképzelhető, hogy a pontosság érdekében a mérést egymás után többször megismételték. Ezt a változatot bonyolult és munkaigényes volta miatt sokan nem fogadják el. A módszer a gyakorlatban azért is nehezen kivitelezhető, mert azt is biztosítani kellett volna, hogy a megfigyelő feje (pontosabban szemmagassága) este és reggel is pontosan ugyanabban a pozícióban legyen.

Kérdések:
Maradtak fenn írásos emlékek arról, hogy az egyiptomiak hogyan építettek piramisokat?
Hány elmélet létezik arról, hogy az ókori egyiptomiak hogyan tájolták be a piramisokat?
Az elméletek szerint hogyan tájolták be az ókori egyiptomiak a piramisokat?
A Goyon-módszer szerint hogyan tájolták be északi irányba a piramisokat az ókorban?
Milyen érvek szólnak a piramisok tájolását magyarázó Goyon-módszer ellen?
Mi volt a feladata annak az ókori csillagásznak, aki az Edwards-módszer szerint akarta meghatározni az északi irányt?
Az Edwards-módszer mellett milyen más elméletek léteznek arra, hogy az ókori Egyiptomban hogyan tájolták be a piramisokat?
qgen: title: Gízai nagy piramis context: Ennél azonban lényegesen egyszerűbb, és a megfigyelhető pontosságot szintén garantáló módszerek is elképzelhetők. Ezek legegyszerűbbike egyetlen földbe szúrt botot igényel. A bot köré kört rajzolva a Nap árnyékának két pozíciója – amikor pontosan érinti a körvonalat az árnyék vége – meghatároz egy szöget, melyet megfelezve az északi irányt kapjuk. A módszer egyetlen feltétele a pontosan függőleges bot, és ennek létrehozása a rendelkezésre álló óegyiptomi technológiával nem jelentett nehézséget (függőón alkalmazása).

Kérdések:
Hogyan lehet mágnes nélkül a legegyszerűbben meghatározni az északi irányt?
Az ókori egyiptomiak hogyan tudták meghatározni a függőleges irányt?
Milyen szerepet játszhatott a függőón a piramisok építésében?
Az egyiptomiak használtak függőónt a piramisok építésekor?
Ismerték az ókori egyiptomiak a függőónt?
Hogyan lehet egy bot segítségével meghatározni az északi irányt?
qgen: title: Gízai nagy piramis context: A Királyné kamrájának nevezett helyiség mértékadó vélemények szerint befejezetlen sírkamra, félrevezető nevét az araboktól kapta. Ezzel ellentétes vélemények szerint kultikus kamra, és sosem tervezték sírkamrának.15,2 méterrel az alap felett található. 5,7 méter hosszú, 5,2 méter széles, a mennyezet nyeregtetős és 6,7 méter magas. Sem burkolatát, sem padlózatát, sem a hozzá vezető folyosót nem fejezték be. Ez a sírkamra a második építési ütemben készülhetett, valószínűleg abból a célból, hogy az uralkodó esetleges korai halála esetén a temetés végrehajtható legyen. Egyes elképzelések szerint kultikus célokból épült, ez esetben viszont nehezen magyarázható meg, hogy miért nem fejezték be. Ugyanakkor a keleti falban található lépcsős falfülke egy kultikus szobor elhelyezésére is utalhat. Befejezetlenségére az a tény mutat, hogy az oldalfalak teljesen kimunkált csiszolásúak (épp csak a burkolat hiányzik), ugyanakkor a padló még nem. A kultikus funkció esetleg Dzsószer szerdábjához hasonló lehetett. (lásd még: szellőzők)

Kérdések:
Miért épült a gízai nagy piramisban a Királyné kamrája?
Eltemettek valakit a gízai nagy piramis Királyné kamrájának elnevezett helyiségében?
Milyen célból építették a Királyné kamráját a gízai nagy piramis belsejében?
Miért félrevezető a Királyné kamrája elnevezés a gízai nagy piramis esetében?
Milyen méretekkel rendelkezik a Királyné kamrája a gízai nagy piramisban?
Mi a bizonyíték arra, hogy a gízai nagy piramis belsejében lévő Királyné kamrája nincs befejezve?
Milyen érv szól amellett, hogy a Királyné kamrája a gízai nagy piramisban kultikus célból épülhetett?
Milyen érv szól az ellen, hogy a Királyné kamrája a gízai nagy piramisban kultikus célból épülhetett?
Milyen kultikus funkciót tölthetett be a Királyné kamrája a gízai nagy piramis belsejében?
qgen: title: Gízai nagy piramis context: A galéria kezdeti (alsó) szakaszától egy 60 méter mélységű, csaknem függőleges akna indul lefelé és alul a befejezetlen alsó kamra előtti folyosóba torkollik. A járatot utólag vájták ki (ez a járat bizonytalan vonalvezetése miatt is egyértelmű), a feltételezések szerint szerepe az volt, hogy a Nagy galéria - és ezzel a Király kamrájához vivő út - lezárása után a munkásoknak kivezető utat biztosítson a lejtős folyosó igénybevételével. A lezárás ugyanis valószínűleg belülről történt, az addig a galériában tartott hatalmas zárókövek leeresztésével.

Kérdések:
Honnan indul a munkások folyosója a gízai nagy piramis belsejében?
A gízai nagy piramisban hová torkollik a munkások folyosója?
Honnan hová tart a gízai nagy piramisban a munkások folyosója?
Hány méter mély a munkások folyosója a gízai nagy piramisban?
Milyen funkciót töltött be a munkások folyosója a gízai nagy piramisban?
Mi bizonyítja, hogy a gízai nagy piramisban a munkások folyosója utólag lett kivájva?
Hogyan zárták le a gízai nagy piramisban a Király kamráját a temetés után?
A gízai nagy piramisban hol tárolták a Király kamrájához vezető út záróköveit addig, amíg szükség nem lett rájuk?
qgen: title: Gízai nagy piramis context: A piramis 61 méterre helyezkedik el a nagy piramis peremétől. 49,5 méteres alapon eredetileg 30,25 méter magas lehetett, ma azonban alig éri el a 10 méteres magasságot.
Bejárata - hasonlóan a nagy piramishoz - az északi oldal középvonalától keletre esik, valamivel a talajszint feletti. Belső helyiségei az aknasírokhoz és a nagy piramis alsó sírkamrájához hasonlók. A sírkamra szarkofágot nem tartalmaz, egyes vélemények szerint volt benne valaha, mások szerint sosem helyezték el. A kamra nyugati falában falfülkét véstek ki.

Kérdések:
Mekkora lehetett valaha a gízai nagy piramis G1a jelű mellékpiramisa?
Milyen magas ma a gízai nagy piramis G1a jelű mellékpiramisa?
Miért pusztult le a gízai nagy piramis G1a mellékpiramisa?
Mennyivel alacsonyabb ma a gízai nagy piramis G1a mellékpiramisa, mint eredetileg lehetett?
Milyen célból épült a gízai nagy piramis G1a jelű mellékpiramisa?
Hol helyezkedik el a gízai nagy piramis G1a mellékpiramisának a bejárata?
Mi van a gízai nagy piramis G1a mellékpiramisának a belsejében?
Találtak szarkofágot a gízai nagy piramis G1a mellékpiramisának a belsejében?
Volt valaha szarkofág a gízai nagy piramis G1a mellékpiramisának a belsejében?
qgen: title: Gízai nagy piramis context: A mellékpiramishoz keleten valószínűleg kápolnát akartak építeni, de annak alapozása félbemaradt. A piramisban név nem található. Reisner Kawab herceg masztabájának közelsége okán feltételezte, hogy annak anyja, Merititesz lehetett a mellékpiramis tulajdonosa. Mark Lehner szerint Hotepheresz piramisáról van szó, és a királynét az érintetlenül feltárt sírból kiemelve temették ebbe a piramisba. Feltételezése szerint a hozzá tartozó kápolna-alap maradványai a piramis eredeti alapozását jelölik, és később azért építették mégis máshová (a mai helyére), mert Hotepheresz aknasírja foglalta el a helyet. Ezen elmélet szerint Hotepheresz feltárt aknasírja az eredetileg tervezett piramis alépítménye lett volna.

Kérdések:
Melyik oldalon terveztek kápolnát építeni a gízai nagy piramis G1a mellékpiramisához?
Miért hagyták félbe a gízai nagy piramis G1a mellékpiramisához kapcsolódó kápolna építését?
Kinek a számára épült a gízai nagy piramis G1a jelű mellékpiramisa?
Mi az a masztaba?
Melyik tudós feltételezi, hogy a gízai nagy piramis G1a jelű mellékpiramisa Hotepheresz számára készülhetett?
Ki volt Hotepheresz?
qgen: title: Gízai nagy piramis context: A G1b-től alig négy méterre, 46,25 méteres alapon 29,6 méter magas lehetett. Ez a mellékpiramis maradt fenn a legjobb állapotban, így magassága ma is eléri a 25 métert. Bejárata a G1b-hez hasonlóan az északi oldal közepén van. Alépítménye szintén a másik kettőhöz hasonló szerkezetű. Keleti oldalán később emelt szentély van, ami eltakarja az eredeti kápolnát.
A mellékpiramis tulajdonosát jelentőségét a már eredetileg is nagy alapterületű, óriási mészkőtömbökböl emelt kápolna jelzi, ami összeért a piramis szélével. A piramistól délre bárka alakú bemélyedés utal arra, hogy bárkagödröt is szándékoztak építeni, de nem fejezték be. A közelben Auguste Mariette által talált sztélé alapján tartják Henutszen sírjának.

Kérdések:
Milyen méretekkel rendelkezik a gízai nagy piramis G1c mellékpiramisa?
Hány mellékpiramisa van a gízai nagy piramisnak?
Hol van a gízai nagy piramis G1c jelű mellékpiramisának bejárata?
Mennyivel alacsonyabb ma a gízai nagy piramis G1c jelű mellékpiramisa, mint az építése idején volt?
Kinek a számára készülhetett a gízai nagy piramis G1c jelű mellékpiramisa?
Ki volt Henutszen az ókori Egyiptomban?
Milyen célt szolgál a bárkagödör az ókori egyiptomi piramisok mellett?
Mi a bizonyíték arra, hogy a gízai nagy piramis G1c jelű mellékpiramisa valaha Henutszen sírja lehetett?
qgen: title: Gízai nagy piramis context: A következő utazó, aki tudósít róla, Diodórosz, több mint négyszáz évvel Hérodotosz után. Diodórosz már többet találgatott, mint amennyit biztosan tudott, adatai inkább a mesék birodalmába tartoznak. Sztrabón csatlakozott a mesék világához: bár részletesen leír egy folyosót, melyen keresztül a piramis belsejébe lehet jutni, ennek eddig semmi nyomát nem találni. Caius Plinius Secundus (idősebb Plinius) volt valószínűleg az első nem-egyiptomi, aki behatolt a piramisba. A Historia Naturalis című munkája hatodik könyvében olyat állít, amelyet csak szemtanú írhatott: "A nagy piramis belsejében van egy nyolcvanhat könyök mélységű akna...". Ez az akna ma is megvan, de olyan eldugott, hogy a villanyfény mellett sétálgató turisták sem szokták észrevenni. Plinius megfigyelései pontosak, egyéb adatai azonban Diodóroszhoz hasonlóak. A bizánci Philón csak kompilációt gyártott, így nem tekinthető elsődleges forrásnak.
Sztrabón idejében még ismerhették a bejáratot. Mivel al-Mamún új bejáratot vágott, a bejáratot legkésőbb a római korban újra lezárták, méghozzá olyan alaposan, hogy a későbbi arabok csak annyit tudtak róla, hogy az északi oldalon keresendő.

Kérdések:
Kik voltak azok az ókori utazók, akik munkáikban említést tettek a gízai nagy piramisról?
Diodórosz mikor járt a gízai nagy piramisnál?
Megbízható forrásnak tekinthető Diodórosz a gízai nagy piramissal kapcsolatban?
Mikor járt Sztrabón a gízai nagy piramisnál?
Ki volt az első nem egyiptomi származású ember, aki bent járt a gízai nagy piramis belsejében?
Mi bizonyítja, hogy idősebb Plinius bent járt a gízai nagy piramis belsejében?
Kinek a nevéhez fűződik a Historia naturalis című ókori mű?
Hány kötetből áll idősebb Plinius Historia naturalis című műve?
Idősebb Plinius a Historia Naturalis hányadik kötetében ír a gízai nagy piramisról?
qgen: title: Hagia Szophia context: Építészetileg az Hagia Szophia úgy jellemezhető, mint az összes akkor ismert építészeti elem tökéletes szintézise.
A templom különlegessége a többszörös kupolamegoldás, ami első pillantásra rendkívül instabillá teszi. Az újdonságot az épület óriási méretei: a 31 méter átmérőjű és 55,6 méter magas főkupola, valamint a megtámasztását biztosító rendszer jelentik. (Összehasonlításképpen: a magyar Országház kupolacsarnoka belül 27 méter magas, a kupola a toronnyal együtt 96 méterre magasodik. A szegedi fogadalmi templom kupolája belül 33,4, kívül 53,6 méter magas.) Előcsarnokaival együtt a 7570 m2 alapterületű épület a sevillai katedrális megépítéséig (1196) a legnagyobb egyházi építmény volt.
A birodalomból összegyűjtött 100 építőmester alá beosztott 10 000 munkás 532-ben kezdte építeni és 5 év alatt fejezték be. A templom elődjeinek sorozatos tűzesetei miatt építésénél fát nem használhattak. Annak ellenére, hogy az építőanyag többsége a tartományok ajándékaként került a fővárosba, az építés költsége rendkívül tetemes volt.

Kérdések:
Mi a Hagia Szophia legkülönlegesebb eleme?
Mekkora a Hagia Szophia főkupolájának átmérője?
Milyen magas a Hagia Szophia főkupolája?
Hány méter magas az Országház kupolacsarnoka?
Mekkora a szegedi fogadalmi templom kupolája?
Mekkora a Hagia Szophia alapterülete?
Mikor épült a sevillai katedrális?
Melyik évben kezdődött a Hagia Szophia építése?
Hány munkás kezdte építeni a Hagia Szophiát?
Hány év alatt építették meg a Hagia Szophiát?
Miért nem használtak fát a Hagia Szophia megépítése során?
Mekkora a sevillai katedrális alapterülete?
Manapság miért nem építenek meg semmit időben, ha a Hagia Szophiát 532-ben öt év alatt sikerült megépíteni?
A Hagia Szophia kupolája csegelyes?
Hány év alatt építették meg a magyar Országházat?
Mennyibe került pontosan a Hagia Szophia megépítése?
Milyen anyagokból épült a Hagia Szophia?
qgen: title: Hagia Szophia context: A kupola támasztékát félkupolák adják, amelyek harántívű dongáit kívülről a narthex, illetve az apszis boltozata támasztja meg. A kupola súlyát a kupolatér sarkaiban négy masszív pillér hordja (2-2 észak-dél irányban kinyúlva), amelyeken a négy csegely nyugszik. Két kisebb pillér található még rejtve az átlós-konkhé és a harántdongák között is. A fő tartópilléreket habarcs nélkül, homokkő hasábokból, ón kötőelemekkel illesztették egybe és mindegyike megközelítőleg 100 m2-es felületen támaszkodik a talajra. A pillérek között árkádos függönyfal tölti ki a teret. A pillérek belülről nem láthatók, belesimulnak a fal síkjába, azonban az épület külső részén vaskos támpillérként jelennek meg.
A templom belsejét negyven félköríves ablak árasztja el fénnyel. Ez az ablaksor kettős szerepet játszik: jelentős statikai szerepe van a gyűrőfeszültségek feloldásában (haránttámaszként), az árkádsoron át bejutó ellenfény pedig a kupola súlytalanságának benyomását kelti.
A keleti (liturgikus) és a nyugati (bejárati) boltívek félkupolákban folytatódnak, melyek ismét kisebb félkupolás, félig nyitott termeken nyugszanak, így tágítva tovább a már így is lenyűgöző méretű belső teret.

Kérdések:
Mi az a narthex?
Hol található egy templom apszisa?
Mi az átlós-konkhé?
Mi a csegely szó jelentése?
Mi támasztja meg az Hagia Szophia kupoláját?
Mi támasztja meg az Hagia Szophia félkupoláit?
Mi tartja meg az Hagia Szophia kupolájának súlyát?
Mekkora az Hagia Szophia fő tartópilléreinek alapterülete?
Hány félköríves ablaka van az Hagia Szophiának?
Mi az Hagia Szophia ablaksorának funkciója?
Melyik égtáj felé találhatók az Hagia Szophia liturgikus boltívei?
Hol lehet látni az Hagia Szophia pilléreit?
qgen: title: Hagia Szophia context: A kívülről dísztelen, tömegében meglehetősen nyomasztó hatású épület – különleges építészeti megoldásainak köszönhetően, belül rendkívül légies benyomást kelt. I. Justinianus udvari történésze, Prokopiosz írja: „Kupolája mintha aranyláncon az égboltról függne – lebeg a tér fölé”. Belső terében bizánc fénykorában alkalmazott díszítőeljárások teljes arzenálját felvonultatták, hogy az uralkodó hatalmának méltó hirdetője legyen. A kifinomult, cizelláltan faragott oszlopfők szórták, az aranyozott mozaiklapocskák százezrei pedig visszatükrözték az esténként meggyújtott, mintegy negyvenezer mécses ragyogását. Ebbe a pompás belső térbe nappal színes üvegablakokon keresztül hatolt be a fény. (A jelenlegi csiszolt üvegablakok török kézművesek munkái.)

Kérdések:
Ki volt Prokopiosz?
Hol élt I. Justinianus?
Mit írt Prokopiosz az Hagia Szophiáról?
Kik készítették az Hagia Szophia üvegablakait?
Hány mécsest gyújtanak meg esténként az Hagia Szophiában?
Milyenek az Hagia Szophia üvegablakai?
Mi a különbség az Hagia Szophia külseje és belseje között?
Milyen színűek az Hagia Szophia üvegablakai?
Ki építtette az Hagia Szophiát?